Ֆրանկո Արմանի

**Ֆրանկո Արմանի** (, ), արգենտինացի պրոֆեսիոնալ ֆուտբոլիստ։ Ներկայումս հանդես է գալիս Ռիվեր Փլեյթի և Արգենտինայի ազգային հավաքականի կազմում։ Խաղում է դարպասապահի դիրքում։

## Ակումբային կարիերա
### Վաղ կարիերա
Պրոֆեսիոնալ ֆուտբոլիստի կարիերան Արմանին սկսել է Ֆերո Կարիլ Օեստեում։ 2008 թվականին նա միացավ Արգենտինայի երկրորդ դիվիզիոնում հանդես եկող Դեպորտիվո Մերլոյին։ Դեպորտիվոյի կազմում նա անցկացրեց 39 հանդիպում առաջնությունում։

### Ատլետիկո Նասիոնալ
2010 թվականի ամռանը Արմանին միացավ կոլումբիական Ատլետիկո Նասիոնալին։ Իր դեբյուտը նշեց նոյեմբերի 7-ին՝ Լա Էկիդադի դեմ խաղում։ Իր առաջին հանդիպումը միջազգային առաջնություններում անցկացրեց 2013 թվականի հուլիսի 30-ին՝ պերուական Այակուչոյի դեմ Հարավամերիկյան գավաթի խաղում։ 2013 թվականին նա դարձավ Ատլետիկոյի հիմնական դարպասապահը։ 2014 թվականին Արմանին Կոլումբիայի առաջնությունում ռեկորդ սահմանեց՝ 1046 րոպե շարունակ իր դարպասը պահելով անառիկ։ 2016 թվականի Լիբերտադորեսի գավաթի խաղարկությունում անցկացրած 14 խաղերում արգենտինացին բաց թողեց ընդամենը 6 գնդակ՝ օգնելով իր թիմին նվաճել գավաթը։ 2016 թվականի դեկտեմբերին նա մասնակցեց աշխարհի ակումբային առաջնությանը, սակայն Ատլետիկոն զբաղեցրեց միայն 3-րդ հորիզոնականը։ Ատլետիկո Նասիոնալի կազմում Արմանին անցկացրեց 248 հանդիպում՝ 6 անգամ հաղթելով Կոլումբիայի առաջնությունը, 3 անգամ՝ Կոլումբիայի գավաթը և 2 անգամ՝ Կոլումբիայի սուպերգավաթը։

### Ռիվեր Փլեյթ
2018 թվականի հունվարի 11-ին Արմանին 3 տարվա պայմանագիր կնքեց Ռիվեր Փլեյթի հետ։ Իր դեբյուտը նշեց փետրվարի 4-ին՝ Օլիմպոյի դեմ խաղում։ Մարտի 14-ին՝ Արգենտինայի սուպերգավաթի Բոկա Խունիորսի դեմ խաղում Արմանին պահեց իր դարպասը անառիկ՝ ճանաչվելով հանդիպման լավագույն ֆուտբոլիստ և օգնելով Ռիվեր Փլեյթին հաղթել գավաթը։ Լավագույն ֆուտբոլիստի մրցանակը հովանավորում էր Բուրգեր Քինգը և նա թագադրվեց խաղադաշտում։ 2018 թվականի մայիսին Արմանին երկարաձգեց իր պայմանագիրը ակումբի հետ ևս 1 տարով։

## Միջազգային կարիերա
Ատլետիկո Նասիոնալի կազմում խաղալու տարիներին Արմանին ամուսնացավ կոլումբիացու հետ և դիմեց Կոլումբիայի քաղաքացիության համար։ Կոլումբիացիները ցանկանում էին, որ Արմանին հանդես գա Կոլումբիայի ազգային հավաքականի կազմում, սակայն նախընտրեց վերադառնալ Արգենտինա՝ Արգենտինայի հավաքականի կազմում հանդես գալու հնարավորություն ստանալու համար։

2018 թվականի հունիսին Արմանին ընդգրկվեց Արգենտինայի՝ աշխարհի առաջնության համար վերջնական կազմում։ Իր դեբյուտը ազգային հավաքականի կազմում նշեց հունիսի 26-ին՝ խմբային փուլի վերջին՝ Նիգերիայի դեմ խաղում՝ հանդիպման մեկնարկային կազմում փոխարինելով Վիլլի Կաբալյերոյին։ Հունիսի 30-ին նա խաղադաշտ դուրս եկավ 1/8 եզրափակչի Ֆրանսիայի դեմ խաղում, սակայն Արգենտինան պարտվեց 4-3 հաշվով և դուրս մնաց առաջնությունից։

## Կարիերայի վիճակագրություն
### Ակումբային վիճակագրություն
*2018 թվականի հուլիսի 3-ի դրությամբ*

### Միջազգային վիճակագրություն
*2018 թվականի հուլիսի 3-ի դրությամբ*

## Նվաճումներ
### Ակումբային
**Ատլետիկո Նասիոնալ**

* Կոլումբիայի առաջնություն. 2011-I, 2013-I, 2013-II, 2014-I, 2015-II, 2017-I
* Կոլումբիայի գավաթ. 2012, 2013, 2016
* Կոլումբիայի սուպերգավաթ. 2012, 2016
* Լիբերտադորեսի գավաթ. 2016
* Ռեկոպա Սուդամերիկանա. 2017

**Ռիվեր Փլեյթ**

* Արգենտինայի սուպերգավաթ. 2017

## Ծանոթագրություններ

## Արտաքին հղումներ
* Արմանիի պաշտոնական Ինստագրամի էջը
* Արմանին transfermarkt-ում
* Արմանին soccerbase.com-ում
* Արմանին WhoScored.com կայքում
* Արմանին Ռիվեր Փլեյթի պաշտոնական կայքում
* Արմանին ՖԻՖԱ-ի պաշտոնական կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ատլետիկո Նասիոնալի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Դեպորտիվո Մերլոյի ֆուտբոլիստներ
Կատեգորիա:Ռիվեր Փլեյթի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆերո Կարիլ Օեստեի ֆուտբոլիստներ